P r e d k l a d a c i a    s p r á v a

	Materiál  sa predkladá na rokovanie vlády Slovenskej republiky na základe bodu A.24. uznesenia vlády SR č. 1144 z 23.10.2002 k  zmenám legislatívnych noriem podmieňujúcich návrh štátneho rozpočtu na rok 2003, v ktorom sa ministrovi výstavby a regionálneho rozvoja ukladá predložiť na rokovanie vlády návrh na zvýšenie cien za nájom bytov. 

	Predložený materiál obsahuje konkrétne postupy úpravy nájomného v roku 2003 v bytoch,  na ktoré sa vzťahuje cenová regulácia podľa výmeru Ministerstva financií SR z 12. marca 1996 č. R-1/1996, ktorým sa určuje rozsah tovaru s regulovanými cenami v znení neskorších predpisov.